पेट्स पालने के नियम जान लें, काटने पर तुरंत दें फर्स्ट एड
Jharkhand Ranchi Dog Attack Case Explained; Where to Get a Nagar Nigam License वॉक करते समय अगर ईयरफोन लगाएं हैं तो उसकी आवाज धीमी ही रखें। जिससे कुत्तों का भौंकना सुनाई दे।
झारखंड की राजधानी रांची में कुत्तों का आतंक इस कदर बढ़ गया है कि रोजाना करीब 130 लोगों को काट रहे हैं। यह रिकॉर्ड रांची सदर हॉस्पिटल के एंटी रेबीज डिपार्टमेंट में दर्ज आंकड़ों से सामने आया है। 30 दिनों में 4050 लोग कुत्तों के शिकार बने हैं। जबकि करीबन 60% लोग पालतू कुत्ते के काटने का शिकार हुए हैं।
इस तरह की कई घटनाएं देशभर में आए दिन हो रही हैं। आज जरूरत की खबर में जानेंगे कि पालतू जानवरों को पालने से पहले किन बातों का ध्यान रखना चाहिए और सड़क के कुत्तों से बचने के लिए क्या करना चाहिए।
सवाल: एकदम से इस मौसम में कुत्तों के काटने के केसेसे बढ़ने के पीछे क्या वजह है?
जवाब: दरअसल मौसम बदलने से कुत्ते खूंखार हो जाते हैं। पशु चिकित्सा पदाधिकारी डॉ. शिवानंद कांशी ने बताया कि जून से अगस्त के बीच कुत्तों के प्रजनन का भी समय होता है। बरसात में उनमें हार्मोनल चेंजेज होते हैं। इससे वे आक्रामक हो जाते हैं। उनकी भावनात्मक स्थिति न समझने पर कई बार वे हिंसक भी हो जाते हैं।
सवाल: घर, बिल्डिंग या किसी भी जगह पालतू कुत्ता दिखे तो उसे कैसे डील करें?
जवाब: पॉइंट्स से समझते हैं-
दूसरों को पालतू कुत्ता न काटे, इसका ख्याल कुत्ते के मालिक को रखना होगा।
सवाल: पालतू कुत्ते को पालने से पहले और पालते समय किन बातों का ध्यान रखना चाहिए?
जवाब: दोनों बातों को अलग-अलग समझते हैं-
ऊपर ग्राफिक में लिखे पॉइंट को दिल्ली के उदाहरण से समझते हैं-
1957 के DMC एक्ट यानी Delhi Municipal Corporation Act के अनुसार,
DMC एक्ट के अनुसार, कुत्ते का रजिस्ट्रेशन एक साल के लिए मान्य होता है। एक साल बाद मालिक को अपने कुत्ते का रजिस्ट्रेशन रिन्यू कराना पड़ता है।
इसी तरह से नोएडा ऑथोरिटी ने कुत्ते के काटने के मामले बढ़ने पर पालतू कुत्ता पालने वालों के लिए सख्त नियम बनाए हैं।
नोएडा प्राधिकरण की नई नीति के तहत, 
कुत्ता पालते समय इन 4 बातों का रखें ख्याल
अब सड़क के कुत्ते की बात करते हैं...
सवाल: अब अगर सड़क के कुत्ते या स्ट्रीट डॉग दौड़ाए या काटने की कोशिश करे, तो उससे कैसे बचें?
जवाब: चार सिचुएशन में स्ट्रीट डॉग दौड़ाने और काटने की कोशिश करते हैं। नीचे लगे क्रिएटिव से एक-एक कर समझते हैं-
सिचुएशन-1
पैदल जाते समय स्ट्रीट डॉग के सामने दौड़ने या भागने की गलती न करें। कॉन्फिडेंस से वहां से निकलें।
अगर कुत्ते अटैक करने की कोशिश करते हैं, तो उन पर जोर चिल्लाएं, लाठी या पत्थर दिखाकर डराएं। ज्यादातर कुत्ते इससे दूर चले जाते हैं।
अगर तब भी नहीं जाते हैं, तो दूसरे रास्ते से निकल जाएं या वापस लौट जाएं। यही सुरक्षित तरीका है। थोड़ी देर बाद किसी की मदद लेकर वहां से निकलें।
सिचुएशन-2
बाइक-स्कूटी के पीछे कई बार स्ट्रीट डॉग्स ऐसे दौड़ते मानों उनकी आपसे पुरानी दुश्मनी है। ऐसे में आप डरकर गाड़ी की स्पीड तेज न करें। ज्यादा स्पीड से एक्सीडेंट हो सकता है।
आप गाड़ी को धीमी करते हुए कुत्ते को तेज आवाज में हट-हट बोलकर भगा सकते हैं। ऐसा करने पर नॉर्मली कुत्ता शांत हो जाता है और रास्ते से हट जाता है।
गाड़ी के हॉर्न से सड़क के कुत्तों को भगाने की कोशिश करें।
सिचुएशन-3
सुबह की सैर पर निकलने पर आवारा कुत्ते कई बार झपटने लगते हैं। ऐसे में जब भी मॉर्निंग वॉक पर जाएं तो अपने पास एक छोटी छड़ी और सीटी जरूर रखें। छड़ी और सीटी की आवाज से कुत्ते पास नहीं आते।
वॉक करते समय अगर ईयरफोन लगाएं हैं तो उसकी आवाज धीमी ही रखें। जिससे कुत्तों का भौंकना सुनाई दे।
आवारा कुत्ते अगर रास्ते से न हटे तो उन्हें आंखें बिल्कुल न दिखाएं। इशारा करते हुए हट, भाग जैसे शब्दों को बोलते हुए उसे दूर कर सकते हैं। पानी की बोतल साथ में है तो उसके ऊपर पानी डालकर भगा दें।
सिचुएशन-4
घर के बाहर खेलने वाले बच्चों आवारा कुत्तों से खिलवाड़ करते हैं, उन्हें ऐसा करने से मना करें। बच्चों को समझाएं कि कुत्तों को पत्थर, बैट, बॉल बाकी चीजों से मारे नहीं। क्योंकि कई बार खुद का बचाव करने के लिए कुत्ते उन पर अटैक कर सकते हैं।
बच्चों को बताएं कि स्ट्रीट डॉग्स और छोटे पिल्लों को छुएं नहीं। उनमें जर्म्स होने की वजह से बच्चों की हेल्थ को नुकसान हो सकता है।
सवाल: स्ट्रीट डॉग्स सड़क पर आने-जाने वाले लोगों को अपना दुश्मन क्यों समझते हैं। क्या इनके हिंसक होने की वजह इंसान ही है?
जवाब: हां, काफी हद तक हम इंसानों की वजह से वे हिंसक हुए है।
सड़कों पर आवारा घूमने वाले कुत्तों को सही तरह से खाना नहीं मिलता। आजकल लोग घरों का वेस्ट मैनजमेंट कूड़ा वाली गाड़ियों में सूखा और गीला कचरा के तौर पर डालते हैं।
जिसकी वजह से उन्हें खाना भी नहीं मिल पाता है। पहले लोग सड़क के किनारे, घर के बाहर खाना डाल देते थे, जिससे उन्हें खाना मिल जाता था। हालांकि वो भी तरीका सही नहीं है।
इसी तरह पहले के दिनों में धर्म में विश्वास रखने वाले लोग खाना बनाते समय गाय, कुत्ता और कौए के लिए रोटी निकालते थे। जिससे धर्म की आड़ में ही सही, पर इलाके के कुत्तों को रोज रोटी मिल जाती थी। लेकिन अब धीरे-धीरे व्यस्तता और बदलती जीवनशैली की वजह से ये भी डेली मुमकिन नहीं हो पाता है।
कुत्ते का स्वभाव बदलने पर पढ़ें रिसर्च
इंडियन इंस्टिट्यूट ऑफ साइंस एजुकेशन एंड रिसर्च, कोलकाता ने कुत्तों का स्वभाव बदलने पर रिसर्च की है। रिसर्चर अनिंदिता भद्रा कहती हैं- कुत्तों का स्वभाव स्थान, समय और परिस्थिति के हिसाब से बदल जाता है।
रिसर्च में आवारा और पालतू कुत्ते दोनों को शामिल किया गया। इसमें कई पहलू निकलकर सामने आए हैं। आवारा कुत्तों की तुलना में पालतू कुत्तों की परवरिश अलग तरह से होती है, जिसका असर उनके स्वभाव पर भी दिखाई देता है।
अनिंदिता के मुताबिक सड़क के कुत्तों का सामना हर दिन कई इंसानों और जानवरों से होता है। आमतौर पर कुत्ते अपने इलाकों में रहते हैं। वे अपने आसपास रहने वाले इंसानों से पहचान बना लेते हैं। जिन कुत्तों को आप खाना देते हों, प्यार भरा व्यवहार करते हों, वे आपको देखकर पूंछ हिलाने लगते हैं। कुछ दिनों बाद भी आप उससे मिलेंगे तो वह आपको पहचान जाएंगे।
वहीं जिन कुत्तों को प्रॉपर खाना नहीं मिलता, वो घूरते हैं। जिन इलाकों में कुत्ते ज्यादा होते हैं और खाना कम मिलता है तो वे आक्रामक ज्यादा हो जाते हैं। कुछ लोग घर के बाहर कुत्ते दिखते ही पत्थर मारने लगते हैं तो इससे आवारा कुत्ते हिंसक हो जाते हैं।
सवाल: आवारा कुत्तों के साथ कोई भी मारे-पीटे, इस पर कोई कानून नहीं बना है?
जवाब: आवारा कुत्तों को 1960 के पशु क्रूरता निवारण अधिनियम की धारा-38 के तहत प्रोटेक्ट किया जाता है। इसके अलावा पशु जन्म नियंत्रण (डॉग्‍स) नियम, 2001 के अनुसार, कुत्तों को उनके एरिया से हटाया भी नहीं जा सकता है।
भारतीय दंड संहिता, 1860 की धारा-428 और 429 के तहत, कुत्तों समेत किसी भी आवारा जानवर को छेड़ना या उसके साथ बुरा व्यवहार करना जुर्म है।
इसका मतलब है कि किसी कुत्ते को परेशान करना, मारना कानून की नजर में गलत है। ऐसा करने वाले व्‍यक्ति के खिलाफ सख्य कार्रवाई की सकती है।
इसके अलावा अजय सिंह वर्सेज यूनियन ऑफ इंडिया के केस में यह तय किया गया था कि अगर सड़क के कुत्ते काट ले तब उस व्यक्ति को 1 लाख रुपए म्युनिसिपल कॉरपोरेशन और 1 लाख रुपए राज्य सरकार की तरफ से दिया जाएगा। लेकिन आमतौर पर इसे लागू नहीं किया जाता।
सवाल: कुत्ते के काटने पर क्या फर्स्ट एड लेना चाहिए?
जवाब: बिना देरी किए फर्स्ट एड लेना चाहिए। उसके बाद डॉक्टर के पास जाना चाहिए। कुत्ते के काटने पर फर्स्ट एड का तरीका नीचे लगे क्रिएटिव से समझते हैं-
सवाल: कुत्ते के काटने के बाद इंजेक्शन कब लगवाना चाहिए?
जवाब: सबसे पहली कोशिश ये करें कि कुत्ते के काटने के बाद ही डॉक्टर के पास जाएं। वैसे कुत्ते के काटने के 24 घंटे के अंदर एंटी रैबीज का इजेक्शन हर हाल में लगवा लेना चाहिए। कभी-कभी इंजेक्शन
लगने के बाद लोगों को बुखार आ जाता है। ऐसे में इसके लिए घबराने की जरूरत नहीं।
सवाल: स्ट्रीट डॉग्स की शिकायत करने के लिए क्या ऑप्शन है?
जवाब: स्ट्रीट डॉग्स की शिकायत करने के लिए आप अपने शहर की नगर निगम समेत कुछ एनजीओ में कर सकते हैं। एनजीओ रेस्क्यू कर कुत्ते को वैक्सीनेट करते हैं।
सवाल: अगर पालतू कुत्ता काट ले तब सजा का क्या प्रावधान है?
जवाब: पालतू कुत्ते के काटने पर कुत्ते को सजा नहीं होगी। IPC की धारा 289 के मुताबिक, कुत्ते के मालिक या मालकिन को सजा होगी।
ज्यादा से ज्यादा 6 महीने की जेल या 1 हजार रुपए का जुर्माना या दोनों हो सकती है।
एक्सपर्ट- 
ब्रिडर और डॉग बिहेवियर एक्सपर्ट फैज मोहम्मद खान
डॉग ट्रेनर, बिहेवियर स्पेशलिस्ट वीरेश शर्मा